PROSPECTUL

1.	Denumirea medicamentului de uz veterinar
Fenbendazol - 22,2% comprimate antiparazitare interne - uz veterinar

2.	Compoziție
1 comprimat conține:
Substanța activă:
Fenbendazol - 22,2 mg

3.	Specii țintă
Păsări (găini).

4.	Indicații de utilizare
Se recomandă în tratamentul helmintozelor produse la păsări (găini)  de următorii paraziţi: Ascaridia galli, Heterakis gallinae, Trichostrongylus spp. și Syngamus trachea.

5.	Contraindicații
Nu utilizați în caz de hipersensibilitate la substanța activă sau oricare dintre excipienți.

6.	Atenționări speciale
Atenționări speciale pentru fiecare specie țintă:
Utilizarea repetată și prea frecventă a antihelminticelor din aceeași clasă, pe o perioadă extinsă de timp.
Sub-dozarea, care poate fi cauzată de o subestimare a greutății corporale a animalului sau de o administrare incorecta a produsului.

Precauții speciale care vor fi luate de persoana care administrează medicamentul de uz veterinar la animale:
 A se evita contactul cu ochii. A se spăla mâinile imediat după utilizare. Persoanele cu sensibilitate cunoscută la fenbendazol sau la excipienții produsului trebuie să evite contactul cu produsul. În caz de ingestie accidentală a produsului sau dacă apar simptome caracterizate prin prurit cutanat sau iritații ale pielii adresați-vă imediat medicului și arătați-i prospectul produsului sau eticheta. Manifestările serioase de tipul: umflarea feței, buzelor sau pleoapelor însoțite de dificultăți ale respirației necesită asistență medicală de urgență.

Precauții speciale pentru protecția mediului:
Medicamentele nu trebuie aruncate în apele reziduale sau împreună cu resturi menajere. Solicitați medicului veterinar informații referitoare la modalitatea de eliminare a medicamentelor care nu mai sunt necesare. Aceste măsuri contribuie la protecția mediului.  

Păsări (găini)  ouătoare: 
Se poate utiliza în perioada de ouat. Toxicitatea produsului este relativ scăzută neavând efect teratogen și nici embriotoxic.

Interacțiunea cu alte medicamente de uz veterinar și alte forme de interacțiune:
Nu se cunosc.

Supradozare:
Se va respecta doza recomandată.

Incompatibilități majore:
În absența studiior de compatibilitate, acest produs medicinal veterinar nu trebuie amestecat cu alte produse medicinale veterinare.

7. Evenimente adverse
Păsări(găini).                                                                                                                                                                                                Raportarea evenimentelor adverse este importantă. Permite monitorizarea continuă a siguranței medicamentului de uz veterinar. Dacă observați orice reacții adverse, chiar și cele care nu sunt deja enumerate în acest prospect, sau credeți că medicamentul nu a avut efect, vă rugăm să contactați  mai întâi medicul veterinar fie deținătorul certificatului de înregistrare sau reprezentantul local al deținătorului certificatului de înregistrare, fie Agențiea Națională pentru Siguranța Alimentelor prin sistemul național de raportare. Consultați, de asemenea, secțiunea 16 din prospect pentru datele de contact respective. 

8.	Doze pentru fiecare specie, căi de administrare și metode de administrare
Produsul se administrează pe cale orală în doză de 1 comprimat per 2,5-3 kg greutate corporală, timp de 2 zile consecutiv. 
Cu scop curativ medicamentul se va administra la indicațiile medicului veterinar.

9.	Recomandări privind administrarea corectă
Pentru a asigura o administrare corectă, trebuie să se determine greutatea corporală a păsărilor (găinilor)   cât mai precis. Nu utilizați medicamentul Fenbendazol - 22,2% comprimate antiparazitare interne - uz veterinar dacă observați semne vizibile de deteriorare.

10.	Perioade de așteptare
Carne și organe: 10 zile
Ouă: 7 zile.

11.	Precauții speciale pentru depozitare
A nu se lăsa la vederea și îndemâna copiilor.
A nu se păstra la temperatură mai mare de 25°C.
A se păstra în ambalajul original.
A se păstra recipientul bine închis pentru a se feri de lumină și umiditate.
Nu utilizați acest medicament de uz veterinar după data expirării marcată pe etichetă după Exp. 

12.	Precauții speciale pentru eliminare
Medicamentele nu trebuie eliminate în apele uzate sau deșeurile menajere.
Acest medicament de uz veterinar nu trebuie să ajungă în cursurile de apă, deoarece substanța activă poate fi periculoasă pentru pești și alte organisme acvatice.
Utilizați sistemele de returnare a medicamentelor de uz veterinar neutilizate sau a deșeurilor provenite din acestea, în conformitate cu cerințele locale și cu sistemele naționale de colectare aplicabile. Aceste măsuri ar trebui să contribuie la protecția mediului.
Solicitați medicului veterinar sau farmacistului informații referitoare la modalitatea de eliminare a medicamentelor care nu mai sunt necesare.

13.	Clasificarea medicamentelor de uz veterinar
Agenți cu acțiune împotriva endoparaziților.

14.	Numerele certificatelor de înregistrare și dimensiunile ambalajelor
Este posibil ca nu toate dimensiunile de ambalaj să fie comercializate.

15.	Data ultimei revizuiri a prospectului
04.2024
Informații detaliate privind acest medicament de uz veterinar sunt disponibile în Baza de Date a Republicii Moldova - Registrul de Stat al medicamentelor de uz veterinar (https://registru.ansa.gov.md/).

16.	Date de contact 
Deținătorul certificatului de înregistrare și producătorul responsabil pentru eliberarea seriei: 
SA "Farmavet", Chișinău, Petricani 198. Tel.:  022 - 31-72-70; 022-31-72-67; 022- 99-92-89;
Fax: 022-31-72-68; www.farmavet.md 
E-mail:farmavet2017@gmail.com
Pentru orice informații referitoare la acest medicament de uz veterinar, vă rugăm să contactați reprezentantul local al deținătorului certificatului de înregistrare.
	

	


17.	Alte informații>
Produsul este ambalat în flacoan a câte 50 și 100 comprimate, în cutie de carton a cîte 100 flacoane.

